29 లక్షల డెబిట్‌ కార్డులే మాల్‌వేర్‌కు గురి ..
-  ఆర్థిక సహాయమంత్రి సంతోష్‌ కుమార్‌ గంగ్వార్‌
న్యూఢిల్లీ : గతేడాది జరిగిన మాల్‌వేర్‌ అటాక్‌లో మొత్తం 29 లక్షల డెబిట్‌ కార్డుల సమాచారం మాత్రమే తస్కరణకు గరైనట్టు ఆర్థిక సహాయమంత్రి సంతోష్‌ కుమార్‌ గంగ్వార్‌ వెల్లడించారు. అయితే ఈ సంఘటన హిటాచి పేమెంట్‌ సర్వీసెస్‌ అనుసంధానిత ఏటీఎంలలో చోటుచేసుకుందని శుక్రవారం లోక్‌సభలో ప్రభుత్వం వెల్లడించింది. ఫలితంగా దేశంలోని బ్యాంకింగ్‌ చెల్లింపుల వ్యవస్థలోని భద్రతకు సవాలు విసురుతూ.. అప్పట్లో ఈ సంఘటన పెను సంచలనంగా నిలిచిన సంగతి తెలిసిందే. దీంట్లో తమ తప్పిదం ఉందని జపాన్‌కు చెందిన హిటాచి పేమెంట్‌ సర్వీసెస్‌ సంస్థ ఎట్టకేలకూ అంగీకరించింది. హిటాచి నిర్వహిస్తున్న ఏటీఎంలలో..దాదాపు 29 లక్షల కార్డులు అత్యాధునిక మాల్‌వేర్‌ అటాక్‌ గురైనట్టు ఆర్థిక సహాయ మంత్రి లోక్‌సభకు లిఖితపూర్వక సమధానంలో చెప్పారు. ఈ విషయంలో కేవలం 3,291 కార్డులే దుర్వినియోగానికి పరిమితం చేసినట్టు బ్యాంకులు ఆర్‌బీఐకి నివేదించినట్టు మంత్రి వివరించారు.
ఈ నేపథ్యంలో పేమెంట్లు, ఇన్‌ఫర్‌మేషన్‌ సెక్యూరిటీ ఆడిట్‌ సంస్థ 'సిసా ఇన్‌ఫర్మేషన్‌ సెక్యూరిటీ'కి ఈ కేసు విచారణకు ఆర్‌బీఐ ఆదేశించింది. ఈ సంస్థ తన తుది నివేదికలో 2016 మే 21 నుంచి జులై 11 మధ్య కాలంలో ఈ ఉల్లంఘన జరిగినట్టుగా గుర్తించింది. కానీ పాయింట్‌ ఆఫ్‌ సేల్‌ (పీఓఎస్‌)లో ఎలాంటి ఇబ్బంది లేదని నివేదించిందని పేర్కొన్నారు. పేర్కొంది. ఇక డెబిట్‌ కార్డుల డేటా బయటకు పొక్కిన నేపథ్యంలో సైబర్‌ దాడుల పట్ల తమ ఖాతాదారులకు అవగహన కల్పించాలని బ్యాంకులకు ఆర్‌బీఐ సూచించిందని ఆయన తెలిపారు.
మీ స్నేహితులకు రికమెండ్ చెయ్యండి